Ιστοσελίδα της Ελληνορθοδόξου Εκκλησίας της Αμερικής. Οι σύγχρονες τεχνικές Μάρκετινγκ και Επικοινωνίας για τη Διάδοση του Ευαγγελίου
Creators: name: Σαλαμές, Δημήτριος Αλέξανδρος Γεωργίου
Publisher: name: Aristotle University of Thessaloniki
Year: 2019
Subjects: Μάρκετινγκ και Επικοινωνία
Μετάδοση Ευαγγελίου
Ελληνορθόδοξη Εκκλησία της Αμερικής
Marketing and Communication
Gospel Message
Greek Orthodox Archdiocese of America

description: Για να συγχρονίζεται με τον κόσμο και την εποχή και να διατηρεί ζωντανή την επαφή με την κοινωνία, κάθε θρησκεία, εκκλησιαστικός φορέας ή οργανισμός οφείλει σήμερα να έχει επίκαιρη διαδικτυακή παρουσία. Χρειάζεται να προσφέρει διαδικτυακά το θεολογικό και διαπαιδαγωγικό της υλικό σχετικά με τις αρχές της πίστης, το οποίο πρέπει να είναι προσβάσιμο σε κάθε πιστό και σε κάθε εν δυνάμει πιστό, σε όποιο σημείο του πλανήτη και αν βρίσκεται. Αναμφίβολα, η ψηφιακή παρουσία μιας εκκλησίας εμπεριέχει κινδύνους, ωστόσο προσφέρει πολλές δυνατότητες στην εκκλησία και τους ίδιους τους κληρικούς, όσον αφορά τον ευαγγελισμό και τον επανευαγγελισμό του δόγματος που αντιπροσωπεύουν. Αν και η Ορθόδοξη Εκκλησία εν γένει για πολύ καιρό χαρακτηριζόταν από εσωστρέφεια, τα τελευταία χρόνια έχει γίνει απόλυτα κατανοητό ότι είναι ανάγκη η επικοινωνία της με τον άνθρωπο να ακολουθήσει τις επικοινωνιακές πρακτικές του σύγχρονου τρόπου ζωής και να προσαρμοστεί στα νέα επικοινωνιακά και κοινωνικά δεδομένα της τεχνολογίας. Επομένως η Εκκλησία καλείται να μεταφέρει το μήνυμα του Χριστού παγκοσμίως, χρησιμοποιώντας νέα κανάλια διανομής, όπως είναι το Διαδίκτυο. Η Αρχιεπισκοπή της Ορθοδόξου Εκκλησίας της Αμερικής πρώτη έκανε αποφασιστικά βήματα προς αυτή την κατεύθυνση και σήμερα με την ψηφιακή της παρουσία διαδίδει το ορθόδοξο μήνυμα προς πάσα κατεύθυνση και απευθύνεται όχι μόνον στους ελληνικής καταγωγής Αμερικανούς ή στους ελληνόφωνους της Αμερικής, αλλά χρησιμοποιώντας την αγγλική γλώσσα, σε όλους τους ορθόδοξους που ζουν στην αμερικανική ήπειρο. Το αντικείμενο μελέτης της παρούσας εργασίας είναι η Ελληνορθόδοξη Αρχιεπισκοπή της Αμερικής (GOARCH), η οποία αποτελεί παράδειγμα επικοινωνιακού μάρκετινγκ με ιδιαίτερα ανεπτυγμένη την ψηφιακή της παρουσία. Το αξιοσημείωτο είναι ότι η Ελληνορθόδοξη Αρχιεπισκοπή Αμερικής έχει μια πλούσια σε περιεχόμενο ιστοσελίδα, με πολλές καινοτόμες εφαρμογές, με 512 ιστότοπους που τους φιλοξενεί σε τρείς διαφορετικές πλατφόρμες (hosting platforms). Παράλληλα με την ιστοσελίδα, η GOARCH έχει πρόσβαση στα μέσα κοινωνικής δικτύωσης, με λογαριασμούς στο Facebook, στο Twitter, Κανάλι Youtube, Pinterest, Instagram, Google Plus, Flickr. Η εργασία εξετάζει τις μεθόδους μάρκετινγκ και επικοινωνίας της GOARCH, τα πλεονεκτήματα και τις προκλήσεις που απορρέουν από την ψηφιακή/διαδικτυακή παρουσία της. Στο ερευνητικό μέρος συμπεριλαμβάνονται συνεντεύξεις από στελέχη της GOARCH. Μέσα από την έρευνα προέκυψε πως ο κύριος στόχος της ψηφιακής παρουσίας της GOARCH είναι η διεύρυνση του ποιμνίου αλλά και η ενημέρωση-εκπαίδευση σχετικά με την Ορθόδοξη πίστη και την Αρχιεπισκοπή, με βασικές αρχές φιλοσοφίας την τμηματοποίηση του κοινού και την αποφυγή της γενίκευσης του μηνύματος. Οι βασικές προκλήσεις που αντιμετωπίζονται, όπως εντοπίστηκαν στην έρευνα είναι: 1) η δυσκολία στην υιοθέτηση της καινοτομίας από τους ιερείς, β) η πρόκληση του να διαχειρίζεται κανείς αξιόπιστο περιεχόμενο στα κοινωνικά δίκτυα, γ) το περιορισμένο προσωπικό που εμποδίζει την απαραίτητη στατιστική ανάλυση της επισκεψιμότητας δ) η διαχείριση των αρνητικών σχολίων και ε) η προσέγγιση της νέας γενιάς. Μέσα από τα πορίσματα της έρευνας προκύπτει ότι παρά τις προκλήσεις και τα εμπόδια, η GOARCH πετυχαίνει τους στόχους της. Το εγχείρημα της δημιουργίας ιστοσελίδας και κοινωνικών δικτύων δεν είναι κάτι που ξεκίνησε ως φιλόδοξο πόνημα και αργότερα εγκαταλείφθηκε όπως γίνεται σε πολλές περιπτώσεις. Η ιστοσελίδα της GOARCH αποτελεί έναν πολύ ενεργό κόμβο πληροφοριών. Εκεί βρίσκονται ανηρτημένες κάθε είδους πληροφορίες για τους λαϊκούς ή του κληρικούς της Αρχιεπισκοπής. Βρίσκονται επίσης πολλές πληροφορίες που μπορεί να χρειαστεί κάποιος που θέλει να ενημερωθεί για το ορθόδοξο θρήσκευμα. Η ιστοσελίδα καθώς και τα κοινωνικά δίκτυα ανανεώνονται σε τακτά χρονικά διαστήματα, δίνοντας την ευκαιρία στην ελληνορθόδοξη εκκλησία να μεταδώσει το μήνυμα της σε όλους τους ορθοδόξους χριστιανούς
description: In order to keep pace with the world and the times and keep the communication with the community alive, every religion today, ecclesiastical body or organization must have a timely online presence. It needs to offer online its theological and educational material on the principles of faith, which must be accessible to every believer and every potential believer, wherever he is on the planet. Undoubtedly, the digital presence of a church involves risks, but in any case it offers many opportunities for itself and the clergy to evangelize and re-proclaim the doctrine they represent. Although the Orthodox Church in general has long been characterized by introversion, in recent years it has become widely understood that it is necessary for its communication to follow today’s communication practices of the modern lifestyle and to adapt to the new communication and social facts of technology. The Church is therefore called to carry Christ's message worldwide, using new distribution channels, such as the Internet. The Archdiocese of the Orthodox Church of America first made decisive steps in this direction and today with its digital presence is spreading the Orthodox message in every direction and addresses not only to Greek-Americans or Greek-speaking Americans, but to all Orthodox believers living on the American continent. The subject of the present study is the Hellenic Orthodox Archdiocese of America (GOARCH), which is an example of communication marketing with its highly developed digital presence. It is noteworthy that the Greek Orthodox Archdiocese of America has a rich-content website with many innovative applications, with 512 websites hosting them on three different hosting platforms. Alongside the site, GOARCH has access to social media, Facebook, Twitter, Youtube, Pinterest, Instagram, Google Plus and Flickr accounts. The study examines GOARCH's marketing and communication methods, the advantages and challenges of its digital / online presence. The research part includes interviews with GOARCH executives. The research has revealed that the main purpose of the digital presence of GOARCH is to expand its fold, as well as to inform and educate about Orthodox faith and the Archdiocese, whose basic principles of philosophy are to segment the public and avoid the generalization of the message. The main challenges faced, as identified in the research, are: 1) the difficulty of adopting innovative applications by priests, b) the challenge of managing reliable content on social networks, c) the limited staff that impedes the necessary statistical analysis of visits d) the managing of the negative comments and e) the approach of the new generation. The findings and the results of the research have shown that - despite the challenges and obstacles - GOARCH achieves its goals. The project of creating a website and social networks is not something that started out as an ambitious endeavor and was later abandoned as it happens in many cases. The GOARCH website is a very active information hub. All sorts of information about the people or the clergy of the Archdiocese is there. There is also a lot of information for anyone who might want to know about the Orthodox religion. The website as well as the social networks are updated regularly, giving the Greek Orthodox Church the opportunity to spread its message to all Orthodox Christians